ԱՄՓՈՓԱԹԵՐԹ
«Հայաստանի Հանրապետության կառավարության 2025 թվականի սեպտեմբերի 4-ի N1276-Ն որոշման մեջ փոփոխություն կատարելու մասին» ՀՀ կառավարության որոշման նախագծի 

	1. ՀՀ Էկոնոմիկայի նախարարություն
	09.07.2026թ.

	
	01/17051-2026

	«Հայաստանի Հանրապետության կառավարության 2025 թվականի սեպտեմբերի 4-ի N1276-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ ՀՀ էկոնոմիկայի նախարարությունն իր լիազորությունների շրջանակում առաջարկություններ և դիտողություններ չունի։
	Ընդունվել է ի գիտություն

	2. ՀՀ առողջապահության նախարարություն
	09.07.2026թ.

	
	ԱԱ/22.1/21816-2026

	ՀՀ առողջապահության նախարարությունը «Հայաստանի Հանրապետության կառավարության 2025 թվականի սեպտեմբերի 4-ի N1276-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի:
	Ընդունվել է ի գիտություն

	3. ՀՀ առողջապահության նախարարություն
	15.07.2026թ.

	
	ԱԱ/22.1/23006-2026

	Հաշվի առնելով այն հանգամանքը, որ Հայաստանի Հանրապետություն, որպես մարդասիրական օգնություն ներմուծվող դեղերը հիմնականում գրանցված չեն և երբեմն փաթեթավորման մեջ բացակայում են GTIN կոդերը, մշտապես խնդիր է առաջանում ժամանակին և պատշաճ կազմակերպել դեղերի մատակարարումը։    
Միաժամանակ տեղեկացնում եմ, որ արտահերթ հսկիչ նույնականացման նշանների (QR) ձեռք բերումը առաջացնում է բավականին մեծ ֆինանսական ծախսեր, որոնք նախատեսված չեն պետական հիմնարկների ֆինանսավորման մեջ, մասնավորապես՝ ՀՀ ԱՆ «Դեղերի և բժշկական պարագաների ապահովման ազգային կենտրոն» ՊՈԱԿ-ի ծախսերի մեջ։ 
Այսպիսով, առաջարկում եմ վերոնշյալ նախագծում սահմանել բացառություններ մարդասիրական օգնությամբ ստացված դեղերի համար, քանի որ գործընթացը ևս ժամանակատար է և կարող է հանգեցնել խոչընդոտների, մասնավորապես խնդրում եմ բացառել մարդասիրական օգնությամբ ստացված դեղերի համար հսկիչ նույնականացման նշանների (QR) ձեռք բերումը։
	Ընդունվել է ի գիտություն

[bookmark: _GoBack]Հարկ է նկատի ունենալ, որ ներկայացված նախագծով կարգավորվում են հաշվարկային փաստաթղթերում հսկիչ (նույնականացման) նշանների և դրանց քանակի վերաբերյալ տեղեկությունը պարտադիր ներառելու հարցերը, այլ ոչ թե ապրանքների՝ հսկիչ (նույնականացման) նշաններով դրոշմավորման ենթակա լինելու կամ դրանից բացառություն սահմանելու հարցը։ Հետևաբար, ներկայացված առաջարկությունը հնարավոր կլինի քննարկել ՀՀ կառավարության 2025 թվականի փետրվարի 6-ի N125-Ն որոշման մեջ համապատասխան փոփոխություններ կատարելու նախագծի շրջանակներում։

	4. ՀՀ ֆինանսների նախարարություն
	20.07.2026թ.

	
	01/2-3/18889-2026

	Նախագծով առաջարկվում է սահմանել, որ 2026 թվականի սեպտեմբերի 1-ից սկսած՝ դուրս գրվող հաշվարկային փաստաթղթում պարտադիր պետք է ներառվի հսկիչ (նույնականացման) նշանների և դրանց քանակի վերաբերյալ տեղեկությունը ԱՏԳ ԱԱ դասակարգչի 2203 00 ծածկագրին դասվող գարեջրի և 2936, 3002 41 000 0, 3002 42 000 0, 3004, 3006 30 000 0, 3006 60 000 ծածկագրերին դասվող վիտամինների, պատվաստանյութերի, դեղերի, կոնտրաստային նյութերի և հակաբեղմնավորիչների մատակարարման դեպքերում։
Նախագծի ընդունման հիմնավորման համաձայն՝ ՀՀ կառավարության 2025 թվականի սեպտեմբերի 4-ի թիվ 1276-Ն որոշման կիրառության ընթացքում անհրաժեշտություն է առաջացել ընդլայնել ապրանքների ցանկը, որոնց մատակարարման հաշվարկային փաստաթղթերում պետք է ներառել հսկիչ (նույնականացման) նշանների և դրանց քանակի վերաբերյալ տեղեկությունը։
Վերոգրյալի կապակցությամբ, առաջարկում ենք պարզաբանել խնդրո առարկա ցանկում այս կամ այն ապրանքային խումբը ներառլու սկզբունքը, քանի որ պարզ չէ, թե ինչու են այդ ցանկում ներառվում, օրինակ, դեղերը և պատվաստանյութերը, և չեն ներառվում, օրինակ, շշալցված ջուրը և գազավորված ըմպելիքները:
Հաշվի առնելով վերոգրյալը՝ առաջարկում ենք նախագծի ընդունման հիմնավորմամբ անդրադառնալ նախագծով նախատեսվող ապրանքների մասով դուրս գրվող հաշվարկային փաստաթղթում հսկիչ (նույնականացման) նշանների և դրանց քանակի վերաբերյալ տեղեկությունը պարտադիր ներառելու անհրաժեշտության վերաբերյալ հիմնավորումներին, ինչպես նաև քննարկել ջրերը (այդ թվում՝ հանքային) և գազավորված ըմպելիքները նույնպես նախագծում ներառելու նպատակահարմարության հարցը:
	Չի ընդունվել

Հարկ է նկատի ունենալ, որ ներկայումս հաշվարկային փաստաթղթերում հսկիչ (նույնականացման) նշանների և դրանց քանակի վերաբերյալ տեղեկությունը պարտադիր ներառվում է ծխախոտային արտադրանքի և ալկոհոլային ապրանքների մատակարարման դեպքերում։ Ըստ էության, գարեջուրը հանդիսանում է թույլ ալկոհոլային խմիչք և նպատակահարմար է միասնական մոտեցում ցուցաբերել հաշվարկային փաստաթղթում հսկիչ (նույնականացման) նշանների և դրանց քանակի վերաբերյալ տեղեկությունը ներառելու առումով։
Միաժամանակ, դեղերի պարագայում պահանջի կարևորությունն ավելի առաջնային է՝ հաշվի առնելով, որ դրանք առողջապահական նշանակության ապրանքներ են, և դրանց շրջանառության նկատմամբ պահանջվում է ոչ միայն հարկային, այլև շուկայի վերահսկողության և հետագծելիության բարձր մակարդակ։

	5. ՀՀ արդարադատության նախարարություն
	05.08.2026թ.

	
	/27.0.1/41173-2026

	«Հայաստանի Հանրապետության կառավարության 2025 թվականի սեպտեմբերի 4-ի N 1276-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ հայտնում ենք, որ Նախագծի 1-ին կետով նոր խմբագրությամբ շարադրվող Որոշման հավելվածի 4-րդ կետի 2-րդ ենթակետի կարգավորումների համաձայն՝ դուրս գրվող հաշվարկային փաստաթղթում հսկիչ (նույնականացման) նշանների և դրանց քանակի վերաբերյալ տեղեկությունը պարտադիր ներառվում է 2026 թվականի սեպտեմբերի 1-ից ԱՏԳ ԱԱ դասակարգչի 2203 00 ծածկագրին դասվող գարեջրի և 2936, 3002 41 000 0, 3002 42 000 0, 3004, 3006 30 000 0, 3006 60 000 ծածկագրերին դասվող վիտամինների, պատվաստանյութերի, դեղերի, կոնտրաստային նյութերի և հակաբեղմնավորիչների մատակարարման դեպքերում։
Նախագծի 2-րդ կետի համաձայն՝ սույն որոշումն ուժի մեջ է մտնում պաշտոնական հրապարակմանը հաջորդող օրվանից:
Այս առումով հարկ է նշել, որ հսկիչ (նույնականացման) նշանների և դրանց քանակի վերաբերյալ տեղեկությունը հաշվարկային փաստաթղթերում ներառվում է հաշվարկային փաստաթղթի դուրսգրման ժամանակ՝ հարկային մարմնի էլեկտրոնային հաշվարկային փաստաթղթերի համակարգով (e-invoicing)՝ հսկիչ (նույնականացման) նշանները հաշվարկային փաստաթղթին կցելու միջոցով։
Այսպիսով՝ Նախագծով պարտադիր է դառնում նույնականացման նշանների եզակի կոդերը հարկային հաշիվներում և հաշիվ-վավերագրերում առանձին գրանցելը, ինչը ենթադրում է տնտեսվարողների համար ծրագրային և լոգիստիկ լուրջ բեռ։ Հարկ է նշել նաև, որ Նախագծով լրացվող ԱՏԳ դասակարգիչներին դասվող հիմնական ապրանքները հանդիսանում են կենսականորեն անհրաժեշտ ապրանքներ և դրանց շրջանառության խաթարումը կարող է հանգեցնել էական խնդիրների՝ բնակչության առողջության պահպանման և պետության առողջապահական անվտանգության տեսանկյունից։
Այս կապակցությամբ հայտնում ենք, որ «Նորմատիվ իրավական ակտերի մասին» օրենքի 23-րդ հոդվածի 2-րդ մասի համաձայն՝ նորմատիվ իրավական ակտն ընդունելու իրավասություն ունեցող մարմինը պարտավոր է նախատեսել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ, բացառությամբ սույն հոդվածի 4-րդ մասով սահմանված նորմատիվ իրավական ակտերի, եթե ակտով սահմանվում են այնպիսի իրավակարգավորումներ, որոնց համար անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վարքագիծը համապատասխանեցնելու սահմանված պահանջներին։
Միևնույն ժամանակ, ՀՀ սահմանադրական դատարանը իր 2018 թվականի դեկտեմբերի 14-ի ՍԴՈ-1437 որոշմամբ արձանագրել է, որ «…Սահմանադրական դատարանը գտնում է, որ տվյալ դեպքում, ելնելով իրավունքի գերակայության սկզբունքից, անհրաժեշտ է իրավական ակտի փոփոխության կամ լրացման արդյունքում նոր իրավակարգավորումները ժամանակի մեջ և անձանց նկատմամբ գործողության մեջ դնելու այնպիսի կանոնների պահպանումը, որոնց գործադրմամբ երաշխավորվեն նրանց իրավունքների իրացման իրավաչափ պայմաններ: Դա Սահմանադրության 73-րդ հոդվածի 1-ին մասի համատեքստում առավել կարևոր է հատկապես այն դեպքերում, երբ խնդիրն առնչվում է հնարավոր փոփոխությունների արդյունքում անձի իրավունքների իրացման պայմանների վատթարացմանը (խստացմանը): Քննության առարկա գործի շրջանակներում Սահմանադրական դատարանը գտնում է, որ օրենքում նման փոփոխությունների գործադրումը պետք է զուգորդվի այնպիսի իրավապայմանների սահմանմամբ, որոնք, մասնավորապես, կերաշխավորեն հարկային պարտականությունների կատարման կանխատեսելիություն և դրան համապատասխան՝ սուբյեկտիվ վարքագծի դրսևորման համարժեք հնարավորություն (...)»։
Հայտնում ենք նաև, որ Որոշման գործող կարգավորմամբ ալկոհոլային և ծխախոտային արտադրանքի համար սահմանված պահանջը հաստատելիս տնտեսավարողներին տրամադրվել է ողջամիտ ժամկետ՝ 4 ամիս տևողությամբ։
 Հիմք ընդունելով վերոնշյալ կարգավորումները, ինչպես նաև հաշվի առնելով այն հանգամանքը, որ 2026 թվականի օգոստոսի 3-ի դրությամբ Նախագիծը դեռևս գտնվում է պետական իրավական փորձաքննության փուլում, անհրաժեշտ է վերանայել նշված կարգավորումները՝ նախատեսելով ողջամիտ ժամկետներ ծրագրային փոփոխություններ իրականացնելու համար։
	Ընդունվել է
Ուժի մեջ մտնելու ժամկետ է սահմանվել 2027 թվականի հունվարի 1-ը։



